અશ્વિનભાઈને મન આ સંસ્થા સ્થાપવાનો મોટામાં મોટો જો કોઈ આધ્યાત્મિક ફાયદો થયો હોય​તો એ છે ‘વડીલવંદના’માં સાધુસંતોની પધરામણી. આખા વર્ષ દરમિયાન ૪૦૦થી ૫૦૦ જેટલાં સાધુ-સાધ્વીજીઓ આ સંસ્થામાં પધારીને આ ભૂમિને પાવન કરે છે. સૌને એમની વાણીનો સુંદર લાભ મળે છે. વડીલોને પણ તેમનાં વ્યાખ્યાનોનો લાભ મળે છે. એમની સાથે આવતા ગરીબ સાઇકલિસ્ટને પણ સ​વાર, બપોર અને સાંજ એમ ત્રણ વખત ભોજન આપ​વાનો સંસ્થાને લહાવો મળે છે. જ્યારે ‘વડીલવંદના’ બનાવ​વાનો વિચાર આવ્યો, ત્યારે આવો લાભ પણ મળશે એવું તો વિચાર્યું જ નહોતું. ગિરનારની તળેટીમાં યાત્રા કરી, સાધુ-સંતો વિહાર કરે, ત્યારે તેમનું પહેલું રોકાણ વડાલ મુકામે હોય છે.